《送程道辉之广济》
宋代·项安世

昂昂天马驹，志岂甘伏枥。
虓虓岩下虎，平生肯求食。
可怜百鍊钢，绕指化为席。
丈夫有不遇，此事今犹昔。
程侯西南来，气若朱弦直。
宝剑光出炉，铦锋净如拭。
萧萧万里足，矫矫九秋翮。
君看吴楚越，何处无行迹。
岁晚赋归来，天寒倦游役。
海鹤愿鸡栖，榆鸠困鹏翼。
人间竟如此，使我三太息。
虽然聊戏君，万事多所历。
巧定不如痴，言真短于默。
世路危世蹊，人情险矛戟。
从来菱上剌，不若芡中实。
但学幽冀推，稳为郊庙璧。
行矣无多言，此事君已识。
冷暖今日知，勿受豪士感。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。